രഹസ്യ നിധി കണ്ടെത്താന് ഭാര്യയെ നരബലിയായി നല്കാന് ശ്രമം എതിര്ത്തപ്പോള് മര്ദ്ദനം ഭര്ത്താവും വനിതാ തന്ത്രിയുമടക്കം മൂന്നുപേര് അറസ്റ്റില് മുംബൈ: രഹസ്യ നിധി ലഭിക്കുമെന്ന് വിശ്വസിച്ച് സ്വന്തം ഭാര്യയെ നരബലി നല്കാന് ശ്രമിച്ചതിന് യുവാവ് മഹാരാഷ്ട്രയില് അറസ്റ്റില്. മഹാരാഷ്ട്രയിലെ ജല്നയിലാണ് ഞെട്ടിക്കുന്ന സംഭവം നടന്നത്. സംഭവത്തില് യുവതിയുടെ പരാതിയില് ഒരു വനിതാ തന്ത്രി ഉള്പ്പെടെ രണ്ട് പേര് കൂടി പിടിയിലായിട്ടുണ്ട്. യുവാവിന്റെ ഭാര്യ പരാതി നല്കിയതിനെ തുടര്ന്നാണ് അറസ്റ്റ്. ദോങ്കാവ് സ്വദേശികളായ സന്തോഷ് പിമ്ബിള് 40, ജീവന് പിമ്ബിള് എന്നിവരാണ് പിടിയിലായ യുവാക്കള്. വനിതാ മന്ത്രവാദി സംസ്ഥാനത്തെ ബുല്ദാന ജില്ലയിലെ ദുവല്ഗാവ് രാജ തഹസില് സ്വദേശിനിയാണ്. മഹാരാഷ്ട്രയിലെ മനുഷ്യബലി, ദുരാചാരങ്ങള്, അഘോരി സമ്ബ്രദായങ്ങള് ബ്ലാക്ക് മാജിക് നിരോധന നിയമപ്രകാരമാണ് മൂവര്ക്കുമെതിരെ കേസെടുത്തിരിക്കുന്നത്. മദ്യപാനിയായ സന്തോഷ് ഗ്രാമത്തിലെ ശ്മശാനങ്ങള്ക്ക് ചുറ്റുമാണ് തന്റെ കൂടുതല് സമയവും ചെലവിട്ടിരുന്നതെന്നും ഭാര്യയോട് അയാള് ഇടക്കിടെ രഹസ്യ നിധി ഉടന് കണ്ടെത്തുമെന്ന് പറയാറുണ്ടായിരുന്നതായും പൊലീസ് ഇന്സ്പെക്ടര് രവീന്ദ്ര താക്കറെ പറഞ്ഞു. സെപ്റ്റംബര് 22 ന് രാത്രി, സന്തോഷ് തന്ത്രിയെ തന്റെ വീട്ടില് കൊണ്ടുവന്നിരുന്നു. വീട്ടില് വെച്ച് ചില പൂജകള് നടത്തുകയും ചെയ്തു. അടുത്ത ദിവസം, സന്തോഷ് ഭാര്യ സീമയോട് നിധി കണ്ടെത്തുന്നതിനായി അവളെ നരബലിയായി അര്പ്പിക്കാന് പോവുകയാണെന്ന് പറഞ്ഞു. പിന്നാലെ, ഭാര്യയെ നിര്ത്തിക്കൊണ്ട് ചില പൂജകളും മറ്റ് കര്മങ്ങളും ചെയ്യാന് തുടങ്ങി. സീമ എതിര്ത്തപ്പോള് അവളെ മര്ദിക്കുകയും ചെയ്തു. ഭര്ത്താവിന്റെ ദുരുദ്ദേശ്യങ്ങളെക്കുറിച്ച് സീമ ഗ്രാമവാസികളില് ചിലരോട് പറയുകയും ശേഷം പിതാവിന്റെ സഹായത്തോടെ പൊലീസില് അറിയിക്കുകയും ചെയ്തു. അതിന് പിന്നാലെയാണ് മൂവരെയും അറസ്റ്റ് ചെയ്തത്. Stories you may Like